ai4bharat/Pralekha huggingface dataset:
தொழிலாளர் மற்றும் வேலைவாய்ப்பு அமைச்சகம்
கொவிட் தொற்று காலத்தில் ஏப்ரல் 1ம் தேதி முதல் 94.41 லட்சம் பேருக்கு ரூ.35,445 கோடி வழங்கியுள்ளது இபிஎப்ஓ
கொவிட்-19 தொற்று கட்டுபாடுகளுக்கு இடையே 94.41 லட்சம் பணியாளர்களுக்கு ரூ.35,445 கோடி பணத்தை இபிஎப்ஓ வழங்கியுள்ளது.
கொரோனா தொற்று காலத்தில், பணியாளர்கள் கொவிட்-19 முன்பணம் பெற்றுக் கொள்ளும் வசதியை இபிஎப்ஓ அறிமுகம் செய்தது. பலர் உடல்நிலை பாதிப்புக்கான உரிமைகளையும் கோரி விண்ணப்பம் செய்தனர். கொவிட்-19 தொற்று கட்டுபாடுகளுக்கு இடையேயும், கடந்த ஏப்ரல் முதல் ஆகஸ்ட் மாதம் வரை 94.41 லட்சம் பேரின் விண்ணப்பங்களை ஏற்று ரூ.35,445 கோடி நிதியை உறுப்பினர்களுக்கு இபிஎப்ஓ வழங்கியுள்ளது.
இது இதே ஆண்டு கடந்த காலத்தில் விண்ணப்பித்தவர்களை விட 32% அதிகம், வழங்கப்பட்ட தொகையும் 13% அதிகம்.
கொரோனா நெருக்கடியில் உறுப்பினர்களுக்கு உதவுவதற்காக, இபிஎப்ஓ விரைந்து செயல்பட்டு கொவிட்-19 முன்பணம் மற்றும் உடல்நிலை பாதிப்பு காரணங்களுக்கான பணத்தை வழங்கியுள்ளது. கொவிட்-19 முன்பணம் மற்றும் உடல்நிலை பாதிப்பு காரணங்களுக்கான விண்ணப்பங்களில் பெரும்பாலனவற்றுக்கு 3 நாளில் தீர்வு காணப்பட்டுள்ளது.
சமீபத்தில் அறிமுகம் செய்யப்பட்ட கொவிட்-19 முன்பணம் கோரிக்கை மனுக்களில் கடந்த ஏப்ரல் முதல் ஆகஸ்ட் வரை 55 % சதவீதம் பேருக்கு பணம் வழங்கப்பட்டு விட்டது. உடல்நிலை பாதிப்பு காரணங்களை அடிப்படையில் விண்ணப்பித்தவர்களுக்கு 31 % வீதம் பேருக்கு பணம் வழங்கப்பட்டுள்ளது.
சம்பளம் அடிப்படையில் ரூ.15,000-க்கும் கீழ் பெறும் உறுப்பினர்களின் கோரிக்கைகளில் 75% பேருக்கு கொவிட்-19 முன்பணம் வழங்கப்பட்டது. உடல்நிலை பாதிப்பு காரணங்களுக்காக விண்ணப்பித்தவர்களின் 79 % பேருக்கு பணம் வழங்கப்பட்டதாகவும் இபிஎப்ஓ தெரிவித்துள்ளது.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://www.pib.gov.in/PressReleasePage.aspx?PRID=1652291
பிரதமர் அலுவலகம்
சூரத்தில் சௌராஷ்டிரா படேல் சேவா சமாஜ் கட்டியுள்ள முதல் கட்ட விடுதியின் பூமி பூஜையில் பிரதமர் அக்டோபர் 15ம் தேதி கலந்து கொள்கிறார்
சூரத்தில் சௌராஷ்டிரா படேல் சேவா சமாஜ் கட்டிய முதல் கட்ட விடுதியின் பூமி பூஜையில் பிரதமர் அக்டோபர் 15ம் தேதி காணொலி காட்சி மூலம் கலந்து கொள்கிறார்.
இந்த விடுதியில் 1,500 மாணவர்களுக்கு தங்கும் வசதிகள் உள்ளன. இந்த விடுதியில் கலையரங்கம் மற்றும் மாணவர்களுக்கான பிரத்தியேக நூலகம் ஆகியவை உள்ளன. 500 மாணவிகள் தங்குவதற்கான, இரண்டாம் கட்ட விடுதி கட்டும் பணி அடுத்த ஆண்டு தொடங்கும்.
சௌராஷ்டிரா படேல் சேவா சமாஜ் பற்றி:
இது கடந்த 1983ம் ஆண்டு பதிவு செய்யப்பட்ட அறக்கட்டளை. இதன் முக்கிய நோக்கம், சமூகத்தில் பின்தங்கிய பிரிவினிரிடம் கல்வி மற்றும் சமூக மாற்றத்தை ஏற்படுத்துதல் ஆகும். மாணவர்கள் பல போட்டித் தேர்வுகளுக்கு தயாராக இது உதவுகிறது மற்றும் தொழில் முனைவு மற்றும் திறன் மேம்பாட்டுக்கான தளத்தை வழங்குகிறது.
இந்த நிகழ்ச்சியின் போது, குஜராத் முதல்வர் பங்கேற்பார்.
சிறப்பு சேவைகள் மற்றும் கட்டுரைகள்
சென்னை விமான நிலையத்தில் 972 கிராம் தங்கம் பறிமுதல்: ஒருவர் கைது
சென்னை விமான நிலையத்தில், சுங்கத்துறை அதிகாரிகள் நடத்திய சோதனையில் 972 கிராம் தங்கம் பறிமுதல் செய்யப்பட்டது.
துபாயில் இருந்து சென்னை வரும் பயணிகள் தங்கம் கடத்தி வருவதாக கிடைத்த தகவலையடுத்து, சுங்க அதிகாரிகள் தீவிர சோதனை மேற்கொண்டனர்.
பிளை துபாய் விமானத்தில் வந்த ராமநாதபுரத்தைச் சேர்ந்த சபிவுல்லா அப்துல் வாகித், சகாப்தீன் சாபர் சதிக் ஆகியோரிடம் சோதனை நடத்தப்பட்டது. இவர்கள் தலா ஒரு தங்கப் பசைப் பொட்டலங்களை ஆசனவாயில் மறைத்து வைத்துக் கடத்தி வந்திருந்தனர். அந்தத் தங்கப் பசையிலிருந்து 182 கிராம் தங்கம் பிரித்தெடுக்கப்பட்டது. இவற்றின் மதிப்பு 9.4 இலட்சம்.
இன்டிகோ விமானத்தில் வந்த சென்னையைச் சேர்ந்த ராவுத்தர் என்ற பயணியிடம் நடத்தப்பட்ட சோதனையில், அவரது கால் சட்டைப் பையில் இருந்து 49 கிராம் தங்கத் துண்டு பறிமுதல் செய்யப்பட்டது. இதன் மதிப்பு ரூ.2.5 இலட்சம். மேலும், அவர் மூன்று பொட்டலம் தங்கப் பசையை தனது ஆசன வாயில் மறைத்து வைத்திருந்தார். அதிலிருந்து 741 கிராம் தங்கம் பிரித்தெடுக்கப்பட்டது. இதன் மதிப்பு ரூ.37.7 இலட்சம். இவர் கைது செய்யப்பட்டார்.
கைப்பற்றப்பட்ட 972 கிராம் தங்கத்தின் மொத்த மதிப்பு ரூ.49.6 இலட்சம் என சென்னை சர்வதேச விமான நிலைய சுங்க ஆணையர் வெளியிட்டுள்ள செய்திக் குறிப்பில் தெரிவிக்கப்பட்டுள்ளது.
பிரதமர் அலுவலகம்
பண்டிட் ஜஸ்ராஜின் மறைவுக்குப் பிரதமர் இரங்கல்
பண்டிட் ஜஸ்ராஜின் மறைவுக்கு பிரதமர் திரு. நரேந்திர மோடி இரங்கல் தெரிவித்துள்ளார்.
“பண்டிட் ஜஸ்ராஜ் அவர்களின் துரதிர்ஷ்டவசமான மறைவு இந்திய கலாச்சாரத் துறையில் ஆழமான வெற்றிடத்தை உருவாக்கியுள்ளது. அவரது பாடல்கள் மிகச் சிறந்தவை மட்டுமல்லாமல், பல பாடகர்களுக்கு ஒரு சிறந்த வழிகாட்டியாகவும் திகழ்கின்றன. அவரது குடும்பத்தினருக்கும், உலகெங்கிலும் உள்ள ரசிகர்களுக்கும் எனது இரங்கல்கள். ஓம் சாந்தி”, என்று பிரதமர் தெரிவித்துள்ளார்.
(
சாலைப் போக்குவரத்து மற்றும் நெடுஞ்சாலைத்துறை அமைச்சகம்
ரூ. 4127 கோடி செலவில் நாகலாந்தில் நெடுஞ்சாலைத் திட்டங்கள் : அமைச்சர் திரு நிதின் கட்கரி அடிக்கல் நாட்டினார்
மத்திய சாலைப் போக்குவரத்து, நெடுஞ்சாலை மற்றும் சிறு, குறு, நடுத்தர தொழில் நிறுவனங்கள் துறை அமைச்சர் திரு நிதின் கட்கரி, நாகலாந்தில் 15 தேசிய நெடுஞ்சாலைத் திட்டங்களை இன்று காணொலி வாயிலாகத் திறந்து வைத்து, அடிக்கல் நாட்டினார். மத்திய சாலைப் போக்குவரத்து இணை அமைச்சர் ஜெனரல்  வி கே சிங், நாகலாந்து முதல்வர் திரு நெஃபி ரியோ, நாடாளுமன்ற, சட்டமன்ற உறுப்பினர்கள், மத்திய, மாநில அரசுகளின் உயர் அதிகாரிகள் உள்ளிட்டோர் இந்த நிகழ்ச்சியில் கலந்து கொண்டார்கள். 266 கிலோ மீட்டர் தொலைவிலான இந்த நெடுஞ்சாலைத் திட்டங்கள் ரூ. 4127 கோடி செலவில் அமையவிருக்கின்றன.
நிகழ்ச்சியில் பேசிய அமைச்சர் திரு கட்கரி, வடகிழக்கு மாகாணங்கள், குறிப்பாக நாகலாந்தில், வளர்ச்சித் திட்டங்களை அதிகரிக்க மத்திய அரசு முனைப்புடன் ஈடுபட்டு வருவதாகவும், கடந்த ஆறு ஆண்டுகளில் நாகலாந்து தேசிய நெடுஞ்சாலையில் 667 கிலோமீட்டர் கூடுதலாக இணைக்கப்பட்டிருப்பதாகவும் கூறினார். அந்த மாநிலத்தின் ஒரு சில மாவட்டங்களைத் தவிர எஞ்சியுள்ள மாவட்டங்கள் அனைத்தும் தேசிய நெடுஞ்சாலையுடன் இணைக்கப்பட்டிருப்பதாக அவர் தெரிவித்தார்.
தேசிய நெடுஞ்சாலை மேம்பாட்டிற்காகக் கடந்த ஆறு ஆண்டுகளில் மொத்தம் 1063.41 கிலோமீட்டர் தொலைவில் 55 திட்டங்களை செயல்படுத்த ரூ. 11,711 கோடி ஒப்புதல் அளிக்கப்பட்டதாகக் கூறினார்.
நிகழ்ச்சியில் பேசிய இணை அமைச்சர் ஜெனரல்  வி கே சிங், புதிய நெடுஞ்சாலைத் திட்டங்கள், நாகலாந்து மாநிலத்தின் சுற்றுலா வரத்தை மேலும் அதிகரிக்கும் என்று குறிப்பிட்டார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்.
https://www.pib.gov.in/PressReleasePage.aspx?PRID=1678267
சிறப்பு சேவைகள் மற்றும் கட்டுரைகள்
செங்கல்பட்டில் சாலையோர வியாபாரிகளின் டிஜிட்டல் நிதிச் சேர்க்கை
மார்ச் 20, 2023 அன்று செங்கல்பட்டில் சாலையோர வியாபாரிகளின் டிஜிட்டல் நிதிச் சேர்க்கைக்கான “ஜி20 மக்கள் பங்கேற்பு” இயக்கம் நடத்தப்பட்டது. செங்கல்பட்டு மாவட்டத்தில் இருந்து சுமார் 100 சாலையோர வியாபாரிகள் கலந்து கொண்டனர்.
டிஜிட்டல் பேமெண்ட்டுகளை ஊக்குவிப்பதற்காகவும், ஜி20-யின் இலக்கான டிஜிட்டல் நிதிச் சேர்க்கையை அடைவதற்கான முயற்சிகளின் ஒரு பகுதியாக சாலையோர வியாபாரிகளுக்கு கியூ ஆர் குறியீடு அடிப்படையிலான டிஜிட்டல் பேமெண்ட்கள் குறித்து விளக்கப்பட்டது. மற்றும் சில விற்பனையாளர்களுக்கு கியூ ஆர் குறியீடு விநியோகிக்கப்பட்டன. சாலையோர வியாபாரிகள் தங்கள் வெற்றிப் பயண விவரங்களைப் பகிர்ந்து கொண்டனர் மற்றும் இயக்கத்தின் போது பங்கேற்பாளர்களுக்கு ஜி20 நினைவுப் பரிசுகள்  மற்றும் டிஜிட்டல் பேமெண்ட் குறித்த துண்டுப் பிரசுரங்கள் விநியோகிக்கப்பட்டன.
பிரதமர் அலுவலகம்
உத்தரப் பிரதேச அரசின் அமைச்சர்கள் குழுவுடன் பிரதமர் கலந்துரையாடல்
உத்தரப் பிரதேச அரசின் அமைச்சர்கள் குழுவுடன் பிரதமர் திரு நரேந்திர மோடி கலந்துரையாடினார். நல்லாட்சியை மேம்படுத்துவது மற்றும் மக்களுக்கு ‘எளிதான வாழ்க்கையை' ஏற்படுத்தித் தருவது உள்ளிட்ட பல்வேறு விஷயங்கள் குறித்து அவர்கள் விவாதித்தனர்.
பிரதமர் வெளியிட்டுள்ள ட்விட்டர் பதிவில் கூறியிருப்பதாவது:
“உத்தரப்பிரதேச அரசின் அமைச்சர்கள் குழுவுடன் விரிவான கலந்துரையாடல் நடத்தினேன். நல்லாட்சியை மேம்படுத்துவது மற்றும் மக்களுக்கு ‘எளிதான வாழ்க்கையை’ ஏற்படுத்தித் தருவது உள்ளிட்ட பல்வேறு விஷயங்கள் குறித்து நாங்கள் விவாதித்தோம்.”
நீர்வளத் துறை அமைச்சகம்
தேசிய அளவிலான நீர் வினாடி-வினா போட்டி
மத்திய நீர் வளம், நதிகள் மேம்பாடு மற்றும் கங்கை உயிர்ப்பித்தல் துறை அமைச்சகத்தின் கீழ் இயங்கும் மத்திய நீர் ஆணையம் பள்ளி மாணவர்களுக்கு தேசிய அளவிலான நீர் வினாடி வினா அறிவித்துள்ளது. ஆறாம் வகுப்பு முதல் எட்டாம் வகுப்பு வரை படிக்கும் குழந்தைகள் இந்த போட்டியில் பங்கேற்கலாம். ஒரு அணிக்கு இரண்டு குழந்தைகள் மட்டுமே இருக்க வேண்டும். இந்த போட்டியின் இறுதி கட்ட போட்டி ஜனவரி மாதம் புது தில்லியில் நடைபெறும். இந்த போட்டிக்கு நுழைவு கட்டணம் ஏதும் கிடையாது.
இந்த போட்டியின் முதல் கட்டம் மத்திய நீர்வள ஆணையத்தின் 14 மண்டல மையங்களில் நடைபெறும். போட்டி மையங்கள்: தில்லி, போபால், லக்னோ, பாட்னா, புவனேஸ்வர், ஷில்லாங், ஹைதராபாத், கோயம்புத்தூர், நாக்பூர், காந்திநகர், பெங்களூர், சிலிகுரி, சண்டிகர் மத்திய நீர்வள ஆணையங்களிலும் மேலும் பூனேவின் தேசிய நீர் அகாடமி நிறுவனத்திலும் நடைபெறும். போட்டியில் பங்கேற்கும் அணியின் எண்ணிக்கை பொறுத்து முதல் கட்ட தேர்வில் எழுத்து தேர்வு அல்லது வினாடி-வினா அல்லது இரண்டுமே நடத்தப்படும். முதல் கட்டத் தேர்வில் பங்குபெறும் அணிகளில் தங்களின் பயணம்/உணவு/தங்கு செலவுகளை தாமே பார்த்து கொள்ள வேண்டும்.
இந்த முதல் கட்ட போட்டியில் முதல் இரண்டு இடங்களை பிடிக்கும் அணி புது தில்லியில் நடைபெறும் இறதி கட்ட தேர்வில் பங்குபெறும். இறுதி கட்ட தேர்விற்கு தேர்ச்சி பெற்ற அணிக்கு  பயணம்/உணவு/தங்கு செலவுகளை போட்டி அமைப்பாளர்களே ஏற்றுக் கொள்வர். வெற்றி பெறும் அணிக்கு கவர்ச்சிகரமான ரொக்க பரிசும் காத்திருக்கிறது.
இந்த போட்டியில் பங்கு பெற விரும்பும் பள்ளிகள் தங்களின் அணியை இணைய தளத்தின்  அல்லது விண்ணப்பத்தை பூர்த்தி செய்து பங்குபெறும் மண்டலத்தின் மத்திய நீர் ஆணைய அலுவலகத்திற்கு தபால் மூலம் அனுப்பி வைக்கலாம். பதிவு செய்ய வேண்டிய கடைசி நாள் டிசம்பர் 4
பிரதமர் அலுவலகம்
சர்வதேச பால்வள கூட்டமைப்பு உலக பால்வள உச்சிமாநாடு 2022ஐ செப்டம்பர் 12-ஆம் தேதி பிரதமர் தொடங்கி வைக்கிறார்
பெருநகர நொய்டாவில் இந்திய எக்ஸ்போ மையத்தால் நடத்தப்படும் சர்வதேச பால்வள கூட்டமைப்பு உலக பால்வள உச்சிமாநாடு 2022ஐ செப்டம்பர் 12-ஆம் தேதி காலை 1030 மணிக்கு பிரதமர் திரு நரேந்திர மோடி துவக்கி வைப்பார்.
செப்டம்பர் 12 முதல் 15 வரை நான்கு நாட்கள் நடைபெறும் இந்த உச்சிமாநாடு, 'ஊட்டச்சத்து மற்றும் வாழ்வாதாரத்திற்கு பால்வளம்’ என்ற கருப்பொருளை மையமாகக் கொண்ட தொழில்துறை தலைவர்கள், வல்லுநர்கள், விவசாயிகள் மற்றும் கொள்கை தயாரிப்பாளர்கள் உள்ளிட்ட உலகளாவிய மற்றும் இந்திய பால்வள பகுதாரர்களின் கூட்டமாகும். இதில் 50 நாடுகளைச் சேர்ந்த சுமார் 1500 பேர் கலந்து கொள்வார்கள் என்று எதிர்பார்க்கப்படுகிறது. இதற்கு முன்னர், இந்தியாவில் அரை நூற்றாண்டுகளுக்கு முன்பு, 1974-ஆம் ஆண்டு இந்த உச்சிமாநாடு நடைபெற்றது.
பெண்கள் மற்றும் சிறிய மற்றும் விளிம்பு நிலையில் உள்ள பால்வள விவசாயிகளுக்கு அதிகாரமளிக்கும் கூட்டுறவு மாதிரியை அடிப்படையாகக் கொண்டிருப்பது இந்திய பால்வள தொழில்துறையின் தனித்தன்மையாகும். பிரதமரின் தொலைநோக்குப் பார்வையால் உந்தப்பட்டு, பால்வளத் துறையின் மேம்பாட்டிற்காக அரசு ஏராளமான நடவடிக்கைகளை எடுத்துள்ளது. இதன் விளைவாக கடந்த எட்டு ஆண்டுகளில் பால் உற்பத்தி சுமார் 44% உயர்ந்துள்ளது. உலகளாவிய பால் உற்பத்தியில் 23% பங்களிப்பை வழங்கி, ஆண்டுதோறும் 210 மில்லியன் டன் பால் உற்பத்தி செய்து, 8 கோடிக்கும் அதிகமான பால்வள விவசாயிகளுக்கு அதிகாரமளிக்கும் இந்திய பால்வள துறையின் வெற்றிப் பயணம் இந்த உச்சிமாநாட்டில் எடுத்துரைக்கப்படும். சர்வதேச நாடுகளில் பின்பற்றப்படும் சிறந்த நடைமுறைகள் குறித்து இந்திய விவசாயிகள் தெரிந்து கொள்ளவும் இந்த உச்சிமாநாடு உதவிகரமாக இருக்கும்.
------
(
வணிகம் மற்றும் தொழில்துறை அமைச்சகம்
ஓமனுடன் முன்னுரிமை வர்த்தக ஒப்பந்தத்திற்கு இந்தியா பரிசீலனை – திரு பியூஷ் கோயல்
ஓமன் நாட்டுடன் முன்னுரிமை அடிப்படையிலான வர்த்தக ஒப்பந்தம் செய்து கொள்வது குறித்து இந்தியா பரிசீலித்து வருவதாக மத்திய வர்த்தகம் மற்றும் தொழில், நுகர்வோர் விவகாரம், உணவு, பொது விநியோகம் மற்றும் ஜவுளித்துறை அமைச்சர் திரு பியூஷ் கோயல் கூறியுள்ளார்.
புதுதில்லியில் இன்று இந்தியா – ஓமன் கூட்டு வர்த்தக கவுன்சிலின் 10-வது கூட்டத்தில் முக்கிய உரை நிகழ்த்திய அவர், ஓமன் முக்கிய உறுப்பு நாடாக உள்ள வளைகுடா ஒத்துழைப்பு கவுன்சில் நாடுகளுடன் இந்தியா ஏற்கனவே விரிவான வர்த்தக ஒப்பந்தம் செய்துகொள்வது குறித்து, பரிசீலித்து வருவதாக அவர் கூறினார்.
.இந்தியாவுக்கும் ஓமனுக்கும் இடையே நேற்று கூட்டு ஆணையக் கூட்டம் நடைபெற்றதை சுட்டிக்காட்டிய அவர், அதை மிகவும் ஆக்கப்பூர்வமாக அமைந்தது என்று தெரிவித்தார். இருதரப்பு வர்த்தக தலைவர்களும், விரிவான விவாதம் நடத்தி நட்புறவை வலுப்படுத்த உதவுவார்கள் என அவர் நம்பிக்கைத் தெரிவித்தார்.
இருநாடுகளின் அரசுகளும், நட்புறவை மேலும் வலுப்படுத்த மேற்கொள்ளும் முயற்சிகளுக்கு கூட்டு வர்த்தக கவுன்சிலின் ஆலோசனை பெரிதும் உதவும் என்று அமைச்சர் நம்பிக்கைத் தெரிவித்தார்.
இந்தக் கூட்டத்தில் ஓமன் நாட்டின் வர்த்தகம், தொழில் மற்றும் முதலீட்டு மேம்பாட்டுத்துறை அமைச்சர் கைஸ் பின் முகமது அல் யூசுப், ஓமன் நாட்டுக்கான இந்திய தூதர் திரு அமித் நரங் மற்றும் உயர் அதிகாரிகள் கலந்துகொண்டனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1824773
ரெயில்வே அமைச்சகம்
மாற்றுத்திறனாளிகள் / சக்கர நாற்காலி பயணிகளுக்காக ரயில்வே மேற்கொண்டுள்ள நடவடிக்கைள்
மாநிலங்களவையில் இன்று கேள்வி ஒன்றுக்கு பதில் அளித்த ரயில்வே அமைச்சர் திரு அஸ்வினி வைஷ்ணவ் கூறியதாவது:
மாற்றுத்திறனாளி பயணிகளின் உபயோகத்துக்கு ஏற்ற வகையில் இரண்டாம் வகுப்பு ரயில் பெட்டிகளை, ஐசிஎப்-நிறுவனத்துடன் இணைந்து இந்திய ரயில்வே வடிவமைக்கிறது. இதில் சக்கர நாற்காலியில் செல்லும் மாற்றுத்திறனாளிகளுக்கு ஏற்ற வகையில் வசதிகள் செய்யப்பட்டுள்ளன. அகலமான கதவு, அகலமான படுக்கைகள், அகலமான கதவுகள் கொண்ட கழிவறைகள் மற்றும் இதர வசதிகள் செய்யப்படுகின்றன. இந்த ரயில் பெட்டி, சரக்கு ஏற்றும் பகுதி மற்றும் கார்டு வேனுடன் இணைந்திருக்கும்.
இந்த ரயில் பெட்டி லிங்கே கஃப்மன் புஷ்க்  2-ம் பொருட்கள் , கார்ட் மற்றும் மாற்றுத்திறனாளிகள் பெட்டி  என அழைக்கப்படுகிறது. இந்த வகை ரயில் பெட்டிகளை உருவாக்கும்பணி ரயில் பெட்டி தயாரிப்பு தொழிற்சாலைகளில் ஏற்கனவே தொடங்கியுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1782699
நிதி அமைச்சகம்
மின்சாரத் துறையில் சீர்திருத்தங்களை தீவிரப்படுத்தும் மாநிலங்களுக்கு மத்திய அரசு நிதி ஊக்குவிப்பை வழங்குகிறது
2 ஆண்டுகளில் தமிழ்நாட்டுக்கு ரூ. 7,054 கோடி கூடுதல் கடன் பெறுவதற்கு அனுமதி
மின்சாரத் துறையில் சீர்திருத்தங்களை மேற்கொள்ளும் மாநிலங்களுக்கு ஊக்கமளிக்கும் வகையில், கூடுதல் கடன்களைப் பெறுவதற்கு அனுமதியளிப்பது போன்ற நிதி ஊக்குவிப்பை மத்திய நிதி அமைச்சகத்தின் செலவுத்துறை வழங்கி வருகிறது. மின்சாரத்துறையில் செயல்திறன் மற்றும் திறனை அதிகரிக்க சீர்திருத்தங்களை செயல்படுத்தி வரும் மாநிலங்களை ஊக்குவிப்பதை இது நோக்கமாகக் கொண்டுள்ளது.
மத்திய அரசின் 2021-22 பட்ஜெட்டில் மத்திய நிதியமைச்சர் இந்த முன்முயற்சியை அறிவித்தார். இந்த முன்முயற்சியின் கீழ், கூடுதல் கடன் பெறும் வசதி, மாநிலத்தின் ஒட்டுமொத்த உள்நாட்டு உற்பத்தியில் 0.5 சதவீதம் அதிகரிக்கும். இது 2021-22 முதல் 2024-25 வரை நான்கு ஆண்டு காலத்துக்கு கிடைக்கும். இந்த கூடுதல் நிதி ஆதரவு, மாநிலங்கள் மின்சாரத்துறையில் மேற்கொள்ளும் சீர்திருத்த அமலாக்கங்களைப் பொறுத்து அமையும்.
இந்த முன்முயற்சி, மாநில அரசுகள் சீர்திருத்த நடவடிக்கைகளை மேற்கொள்ள உந்துதலாக இருக்கிறது. பல்வேறு மாநிலங்கள் மேற்கொண்ட சீர்திருத்தங்கள், புரிந்த சாதனைகள் குறித்த விவரங்களை மத்திய மின்துறை அமைச்சகத்திடம் சமர்ப்பிக்க முன்வந்துள்ளன.
மத்திய மின்துறை அமைச்சகத்தின் பரிந்துரைகளின் அடிப்படையில் 2021-22, 2022-23-ல் 12 மாநில அரசுகளுக்கு சீர்திருத்தங்களை மேற்கொள்வதற்கான அனுமதியை மத்திய நிதியமைச்சகம் வழங்கியுள்ளது. கடந்த இரண்டு நிதியாண்டுகளில், கூடுதல் கடன் அனுமதியின் மூலம் ரூ. 66,413 கோடி நிதி ஆதாரத்தைப் பெருக்க அனுமதியளிக்கப்பட்டுள்ளது.
இந்தப் பட்டியலில் தமிழ்நாட்டுக்கு ரூ. 7,054 கோடி கூடுதல் கடன் பெறுவதற்கு அனுமதி வழங்கப்பட்டுள்ளது. மேற்கு வங்கத்துக்கு அதிகபட்சமாக ரூ. 15,263 கோடியும், ராஜஸ்தானுக்கு ரூ. 11,308 கோடியும், ஆந்திராவுக்கு ரூ. 9,574 கோடியும் அனுமதி வழங்கப்பட்டுள்ளது.
மேலும் விவரங்களுக்கு இந்த ஆங்கிலச் செய்திக்குறிப்பைக் காணவும்: https://pib.gov.in/PressReleasePage.aspx?PRID=1935826
இந்திய போட்டிகள் ஆணையம்
ஃப்யூச்சர் ஜெனரலி இந்தியா காப்பீட்டு நிறுவனத்தின் சமபங்குகளை ஜெனரலி பார்டிசிபேஷன்ஸ் நெதர்லாந்து என்.வி வாங்குவதற்கு இந்தியப் போட்டி ஆணையம் ஒப்புதல் அளித்துள்ளது
ஃப்யூச்சர் ஜெனரலி இந்தியா காப்பீட்டு நிறுவனத்தின்  சமபங்குகளை ஜெனரலி பார்டிசிபேஷன்ஸ் நெதர்லாந்து  என்.வி வாங்குவதற்கு இந்தியப் போட்டி ஆணையம் ஒப்புதல் அளித்துள்ளது.
ஜெனரலி குழுமம் உலகளவின் காப்பீடு வழங்குவதாகும். இது தற்போது எஃப்ஜிஐஐசி மூலம் இந்தியாவில் பொதுக் காப்பீட்டு துறையில் ஈடுபட்டுள்ளது. இந்த நிறுவனம் இந்தியாவில் ஆயுள் காப்பீடு அல்லாத அல்லது பொதுக் காப்பீடு சேவைகளை வழங்கி வருகிறது. ஃப்யூச்சர் என்டர்பிரைசஸ் நிறுவனம் வைத்துள்ள எஃப்ஜிஐஐசி-ன் சமபங்கு மூலதனத்தில் சுமார் 25 சதவீதத்தை வாங்குவதற்கு ஜிபிஎன் உத்தேசித்துள்ளது. இதன் மூலம் எஃப்ஜிஐஐசி-ல் ஜிபிஎன்-ன்  மொத்த பங்குகள் 49 சதவீதத்திலிருந்து 74 சதவீதமாக அதிகரிக்கும்.
விவசாயத்துறை அமைச்சகம்
கோவிட் -19 தொற்று அச்சுறுத்தலுக்கிடையே ரபி பருவ பயிர்கள் தொடர்பாக விவசாயிகளுக்கு இந்திய வேளாண் ஆய்வுக் கழகம் அறிவுரை
கோவிட்-19 தொற்று பரவும் அச்சுறுத்தலுக்கிடையே, ரபி பருவ பயிர்களை அறுவடை செய்தல்; அறுவடைக்குப் பிந்தைய பணிகள்; சேமித்து வைத்தல்; விளைபொருட்களைச் சந்தைப்படுத்துதல் ஆகியவை குறித்து இந்திய வேளாண் ஆய்வுக் கழகம் அறிவுரை வழங்கியுள்ளது.
கோவிட்-19 தொற்று அச்சுறுத்தலுக்கிடையே ரபி பருவ பயிர்கள் முதிர்வடையும் தருவாயில் உள்ளன. வேளாண் பணிகள் கால அளவிற்குட்பட்டவை என்பதால், விளைச்சலை அறுவடை செய்வதும், கையாள்வதும், அவற்றைச் சந்தைக்குக் கொண்டு செல்வதும் மிக இன்றியமையாததாகும். எனினும், விவசாயிகள், இந்த நோய் பரவாமல் தடுக்க முன்னெச்சரிக்கை மற்றும் பாதுகாப்பு நடவடிக்கைகளைப் பின்பற்ற வேண்டும். சமூக விலகியிருத்தல்; தங்களைத் தூய்மையாக சுத்தமாக வைத்திருத்தல்; கைகளை சோப்புப் போட்டுக் கழுவுதல்; முகக் கவசம் அணிதல்; பாதுகாப்பான உடைகளை அணிதல்; உபகரணங்களையும் இயந்திரங்களையும் சுத்தம் செய்தல்; போன்றவை, எளிதில் பின்பற்றப்படக் கூடிய நடவடிக்கைகள். வயல்களில் நடக்கும் அனைத்து பணிகளின் போதும், களங்களில் நடைபெறும் அனைத்து பணிகளின் போதும், ஒவ்வொரு கட்டத்திலும் ஒவ்வொரு செயல்பாட்டிலும், சமூக விலகலையும், பாதுகாப்பு நடவடிக்கைகளையும், விவசாயப் பணியாளர்கள் பின்பற்ற வேண்டும்.
கோவிட்-19 தொற்று தடுப்பு நடவடிக்கைகளுக்காக மக்கள் பொது முடக்கம் அமல்படுத்தப்பட்டிருக்கும் காலத்தில், விவசாயிகள் மற்றும் விவசாய பணிகளுக்காக இந்திய அரசு அறிவித்துள்ள விதிமுறைகளிலிருந்து, விவசாயம் மற்றும் விவசாயம் தொடர்பான பின்வரும் செயல்பாடுகளுக்கு முழு ஊரடங்கிலிருந்து விதிவிலக்கு அளிக்கப்பட்டுள்ளது.
- கால்நடை மருத்துவமனைகள்
- நிர்வாக சேவை அளிப்பவர்களின் செயல்பாடுகள் உட்பட விவசாய விளை பொருட்களை கொள்முதல் செய்யும் முகமைகள்
- விவசாய விளைபொருள் சந்தை குழுவால் அல்லது மாநில அரசால் அறிவிக்கப்பட்ட படி நடத்தப்படும் மண்டிகள் சந்தைகள்
- விவசாயிகளால் அல்லது விவசாய பணியாளர்களால் வயல்களில், களங்களில் செய்யப்படும் விவசாயப் பணிகள்
- விவசாய இயந்திரங்கள் தொடர்பான வழக்கமான வாடகை மையங்கள்
- இரசாயனங்கள், பூச்சிக்கொல்லிகள், விதைகள் ஆகியவற்றைத் தயாரிக்கும் மற்றும் பைகளில் அடைக்கும் பிரிவுகள்
- அறுவடை மற்றும் விதைக்கும் பணிகளுக்கான கூட்டு அறுவடை இயந்திரம், தோட்டக்கலை கருவிகள் போன்ற இயந்திரங்களை மாநிலங்களுக்குள்ளேயும், மாநிலங்களுக்கு இடையிலும் கொண்டு செல்வது
முழு அடைப்பு காலத்தின்போது, விவசாயிகளுக்கு எந்தவித சிரமங்களும் நேராமல் இருக்கவும், அத்தியாவசியப் பொருட்கள் கிடைப்பதில் தடங்கல் இல்லாமல் இருப்பதை உறுதி செய்யவும் உதவும் வகையில், விவசாயம் மற்றும் பண்ணை, தோட்டக்கலை தொடர்பான பணிகள் எந்தவித இடையூறுகளுமின்றி தொடர்ந்து நடைபெற இந்த விதிவிலக்குகள் வகை செய்யும்.
இந்திய அரசின் மத்திய உள்துறை அமைச்சகத்தின் வழிகாட்டுதல்களின் படி, முழுஅடைப்பு காலத்தின் போது எடுக்கப்பட வேண்டிய நடவடிக்கைகள் குறித்து நடைமுறைப்படுத்தப்பட வேண்டியவை பற்றி சம்பந்தப்பட்ட அமைச்சகங்கள் / துறைகளுக்கும் மாநில அரசுகளுக்கும், யூனியன் பிரதேசங்களுக்கும் 24, 25, 27 மார்ச் 2020 தேதியிடப்பட்ட அரசாணை எண் 40- 3/ 2020 டி எம் ஐ ஏ மற்றும் இரண்டு நான்கு ஐந்து ஆறு கூடுதல் உட்பிரிவுகள் ஆகியவை மூலம் மத்திய விவசாயம் மற்றும் விவசாயிகளின் நலத்துறை அமைச்சகம் கேட்டுக் கொண்டதற்கிணங்க தேவையான அறிவுரைகள் ஏற்கனவே அனுப்பப்பட்டு விட்டன.
(Visitor Counter : 169
நிதி அமைச்சகம்
மத்திய பொதுத்துறை நிறுவனங்களின்  எம்.எஸ்.எம்.இ-க்கான பணப் பட்டுவாடா
நாட்டில் உள்ள 32 மகாரத்னா மற்றும் நவரத்னா பொதுத்துறை நிறுவனங்களின் செயல் திறனை மாதாந்திர அடிப்படையில் நிதி அமைச்சகத்தின் செலவினத் துறை கண்காணித்து வருகிறது. அவற்றின் மூலதனச் செலவு மற்றும் வர்த்தகர்களுக்கான நிலுவைத்தொகை, அதிலும் குறிப்பாக ஆகஸ்ட் 2019ல் இருந்து எம்.எஸ்.எம்.இ விற்பனையாளர்களுக்கான நிலுவைத் தொகை ஆகியவற்றுக்கு முக்கியத்துவம் அளிக்கப்பட்டு மறுஆய்வு செய்யப்படுகிறது.
முதலீட்டுச் சுழற்சிக்கு உந்துதல் தரும் என்பதால் வழக்கமான பட்டுவாடாக்கள் விரைவாக பைசல் செய்யப்படுவதை சி.பி.எஸ்.இ-க்கள் உறுதி செய்ய வேண்டும் என தெளிவான வழிகாட்டு அறிவுறுத்தல்கள் தரப்பட்டு உள்ளன. எம்.எஸ்.எம்.இ-க்களின் நிலுவையை பைசல் செய்வதற்கு சிறப்பு முயற்சிகள் எடுக்கப்பட வேண்டும் மற்றும் எம்.எஸ்.எம்.இ துறையின் சமதான் போர்ட்டலில் உள்ள புகார்கள் தீர்க்கப்பட்டாக வேண்டும். சிபிஎஸ்இ-க்களின் பட்டுவாடா நிலுவையை கண்காணிக்குமாறு அமைச்சகங்கள் மற்றும் துறைகளின் செயலாளர்களுக்கு ஏப்ரல் மாத கடைசி வாரத்தில் செலவினத் துறையின் செயலாளர் கடிதம் எழுதி உள்ளார்.
(Visitor Counter : 339
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 191.37 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 17,317 கொவிட் சிகிச்சை பெறுபவர்கள் எண்ணிக்கை 0.04 சதவிதமாக உள்ளது.
குணமடைந்தோர் விகிதம் தற்போது 98.74 சதவீதம் ஆகும்.
கடந்த 24 மணி நேரத்தில் 2,550 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,25,82,243 என அதிகரித்துள்ளது.
கடந்த 24 மணி நேரத்தில் 2,202 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.74 சதவீதம் ஆகும்.
வாராந்திர பாதிப்பு விகிதம் 0.59சதவீதம் ஆகும்.
இதுவரை மொத்தம் 84.41 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 2,97,242 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1825657
பாதுகாப்பு அமைச்சகம்
உள்நாட்டிலேயே உற்பத்தி செய்யப்பட்ட பாதுகாப்பு தளவாடங்களை சந்தைப்படுத்துதல் நடவடிக்கைகள்
உள்நாட்டிலேயே உற்பத்தி செய்யப்பட்ட பாதுகாப்பு தளவாடங்களை சர்வதேச அளவில் சந்தைப்படுத்த மத்திய அரசு பல்வேறு நடவடிக்கைகளை மேற்கொண்டுள்ளது. அவற்றில் சில:
- ஏற்றுமதி பொருட்கள் 6 வகைகளாக பிரிக்கப்பட்டு பாதுகாப்பு அமைச்சகத்தால் அது தொடர்பான நிலையான செயல்பாட்டு நடைமுறைகள் வெளியிடப்பட்டுள்ளன.
- ஏற்றுமதிக்கான அங்கீகாரம் வழங்க மின்னணு முறையிலான நடைமுறைகளை www.defenceexim.gov.in என்ற இணையதளம் உருவாக்கப்பட்டுள்ளது.
- திறந்த பொது ஏற்றுமதி அனுமதிக்காக பாதுகாப்பு அமைச்சகம் 3 பிரிவுகளை ஏற்படுத்தியுள்ளது.
- பாதுகாப்பு அமைச்சகத்தில் ஏற்றுமதி மேம்பாட்டு பிரிவு அமைக்கப்பட்டுள்ளது.
- இந்திய பாதுகாப்பு தொழில் துறை தொடர்பாக இரண்டு கையேடுகள் வெளியிடப்பட்டுள்ளன.
- பாதுகாப்புத் துறை உற்பத்தி பொருட்களின் ஏற்றுமதியை ஊக்குவிக்க நட்பு நாடுகளுடன் இணைந்து இணையதள கருத்தரங்குகள் ஏற்பாடு செய்யப்பட்டுள்ளன. இதுபோன்ற 33 இணையதள கருத்தரங்குகள் இதுவரை நடத்தப்பட்டுள்ளன.
மக்களவையில் இன்று கேள்வி ஒன்றுக்கு எழுத்துப்பூர்வமாக அளித்த பதிலில் பாதுகாப்புத் துறை இணையமைச்சர் திரு அஜய்பட் இந்தத் தகவலைத் தெரிவித்தார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்:https://pib.gov.in/PressReleasePage.aspx?PRID=1884096
சுகாதாரம் மற்றும் குடும்ப நலத்துறை அமைச்சகம்
கொவிட் தடுப்பு நடவடிக்கைகளை தீவிரமாக பின்பற்றி கொரோனாவை ஒழித்த மகாராஷ்டிரா கிராம பஞ்சாயத்து
கொரோனா இரண்டாம் அலையை எதிர்த்து நாடு போராடிக் கொண்டிருக்கும்போது, மகாராஷ்டிராவின் அகமதுநகர் மாவட்டத்தில் உள்ள ‘போயரே குர்த்’ என்ற சிறிய கிராமம் விழிப்புணர்வு, கொவிட் தடுப்பு நடவடிக்கை, தவறாத சுகாதார பரிசோதனை, தனிமைப் படுத்துதல் போன்ற நடைமுறைகளை தீவிரமாக பின்பற்றி கொரோனா பாதிப்பிலிருந்து முற்றிலும் விடுபட்டுள்ளது.
1,500 பேர் உள்ள இந்த சிறிய கிராமம், மக்களின் கூட்டு முயற்சி மூலம், கொரோனாவை ஒழிக்க முடியும் என்பதை நிருபித்து காட்டியுள்ளது. ஆரம்பத்தில், இந்த கிராமத்தில் நான்கு பேருக்கு கொவிட்-19 பாதிப்பு ஏற்பட்டது கண்டறியப்பட்டது. இதையடுத்து இங்குள்ள கிராம பஞ்சாயத்து மற்றும் சுகாதாரத்துறை ஆகியவை கொவிட் பரிசோதனை நடவடிக்கையைத் தொடங்கியது. கொவிட் அறிகுறியுள்ளவர்கள், சந்தேக நபர்கள் உடனடியாக தனிமைப்படுத்தப்பட்டனர்.
இந்த நடவடிக்கைகளை கிராமத்தினர் பின்பற்றி, தற்போது தங்கள் கிராமத்தை கொரோனா இல்லாத கிராமமாக மாற்றியுள்ளனர். இந்த கிராமத்தில் உள்ள அனைத்து குடும்பங்களும் ஆஷா மற்றும் அங்கன்வாடி ஊழியர்கள் மூலம், மத்திய சுகாதாரத்துறை அமைச்சகத்தின் வழிகாட்டுதல்படி அவ்வப்போது பரிசோதிக்கப்படுகின்றனர்.
அதே நேரத்தில், இந்த கிராமத்தில் விழிப்புணர்வு பிரசாரமும் மேற்கொள்ளப்பட்டது. இங்குள்ள கோயிலின் ஒலி பெருக்கிகள் மூலம் கொவிட் தடுப்பு நடவடிக்கைகள் காலையிலும், மாலையிலும் ஒலிபரப்பப்பட்டன.
இது குறித்து இந்த கிராமத் தலைவர் திரு ராஜேந்திர அம்பேகர் கூறுகையில், ‘‘கொவிட் பாதிப்புக்கு உள்ளாகியிருக்கக்கூடும் என்று சந்தேகப்படும் நபர்கள் எல்லாம் கிராமத்தில் அமைக்கப்பட்ட தனிமை மையத்துக்கு செல்லும்படி தூண்டப்பட்டனர். இந்த நடவடிக்கை கொரோனா பரவலை முறியடித்து, எங்கள் கிராமத்தை மே மாதத்துக்குள் கொரோனா பாதிப்பு இல்லாத கிராமமாக மாற்ற வழிவகுத்தது. எங்கள் கிராமத்தில் பின்பற்றப்படும் நடவடிக்கைகளை, பிற கிராமங்களும் பின்பற்றினால், கொரோனாவில் இருந்து விடுபட நீண்ட நாட்கள் ஆகாது’’ என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1721468
(Visitor Counter : 199